Peaminister Kaja Kallasele. 20.09.2021

[kaja.kallas@riigikantselei.ee](mailto:kaja.kallas@riigikantselei.ee) [riigikantselei@riigikantselei.ee](mailto:riigikantselei@riigikantselei.ee)

Koopia vastamiseks on saadetud:

Keskkonnaministeeriumile

Tõnis Mölder [tonis.molder@envir.ee](mailto:tonis.molder@envir.ee) [keskkonnaministeerium@envir.ee](mailto:keskkonnaministeerium@envir.ee)

Maaeluministeeriumile

[Urmas Kruuse](https://www.agri.ee/et/kontakt) [urmas.kruuse@agri.ee](mailto:urmas.kruuse@agri.ee) [info@agri.ee](mailto:info@agri.ee)

Majandus- ja Kommunikatsiooniministeeriumile

Taavi [Aas](https://www.mkm.ee/et/kontakt) [taavi.aas@mkm.ee](mailto:taavi.aas@mkm.ee) [info@mkm.ee](mailto:info@mkm.ee)

Haridusministeeriumile

Liina Kersna

[minister@hm.ee](mailto:minister@hm.ee) [hm@hm.ee](mailto:hm@hm.ee)

Rahandusministeeriumile

Riigihaldusminister Jaak Aabile

[jaak.aab@fin.ee](mailto:jaak.aab@fin.ee) [info@rahandusministeerium.ee](mailto:info@rahandusministeerium.ee)

Rahandusminister Keit-Pentus Rosimannusesele

[keit.pentus-rosimannus@fin.ee](mailto:keit.pentus-rosimannus@fin.ee)

Lugupeetud peaminister Kaja Kallas ja asjaomased ministrid.

**Pöördume teie poole selleks, et leida lahendus Euroopa roheleppega seotud projektide ettevalmistuskulude katmiseks ja sellega seotud ressursside rakendamiseks Eesti riigi arengus.**

Seoses uue raamprogrammi Horizon Europe avanemisega, kus olulisel kohal on Euroopa biomajanduse toetamine, on avanenud Eesti ettevõtetele ning ühendustele võimalus kaasata rahalisi vahendeid tõhusate koostöösidemete arendamiseks ning biomajanduse osapoolte toetamiseks nendes arendustegevustes.

Lisaks on meie poole pöördunud mitmed välispartnerid, et üheskoos aidata kaasa Euroopa roheleppe projektide elluviimisele.

Roheleppe rakendamine on samuti Eesti riigi prioriteetne arengusuund tulenevalt riigi arengustrateegiast *Eesti 2035*. Tulenevalt temaatikast, näevad meie partnerid sobivaid võimalusi Horizon Europe biomajanduse suuna meetmetes ning lisaks ka LIFE programmis ning Euroopa Regionaalarengu Fondis.

Käesoleva pöördumise autorid on huvitatud rohe- ja biomajanduse potentsiaali alusuuringutest, infotehnoloogia ja logistikasüsteemide väljaarendamisest, eelneva rakendamiseks vajalike koolituste läbiviimisest ning eelneva haldusstruktuuri moodustamisest.

Planeeritava projekti idee on kirjale lisatud manusena.

Esmaste ühiste läbirääkimiste käigus on meie projekti partnerorganisatsioonideks olnud Organic Denmark, Eesti Teadusagentuuri ja partnerorganisatsioonide võrgustik Civitta Eesti AS (kellel on Euroopa Komisjoni poolt pakutavate toetusmeetmete rakendamisel ja projektide koostamisel märkimisväärne kogemus, sh esindatus kuueteistkümnes erinevas Euroopa riigis) ja Eestimaa Talupidajate Keskliit (kes kuulub organisatsiooni Copa-Cogeca, mis koondab üle Euroopa põllumajandustootjaid ja ühistuid).

Läbi üleeuroopalise katuseorganisatsiooni on meil seega esinduslik võrgustik partnerite leidmisel, et arendada piiriüleseid projekte.

On selgunud, et rahvusvaheliste koostööprojektide osas peab igal partnerriigil olema endal võimekus oma prioriteetsed valdkonnad ning vajalikud arendusprojektid planeerida ja sisse kirjutada.

Näitena Taanis finantseerib riik Organic Denmarki, kelle ülesandeks on ettevõtete huvides rohemajanduse arengusuuna rakendamine ning rahastuse leidmine Euroopa Liidu poolt pakutavatest meetmetest.

Meie analoogsetel organisatsioonidel (Organic Estonia ja Talupidajate Keskliit) paraku selline oskusteave ja võimekus, et mida teha, finantseerida või koostada projekte, siiski puudub. Nii suuremahuliste koostööprojektide ettevalmistamise teostamine rahastamiseks ja kokkukirjutamise rahastamiseks puudub. Aruteludesse kaasatud ülikoolidel puudub samuti finantsvõimekus taoliste projektide ettevalmistamiseks.

Oleme probleemi lahendamiseks pöördunud juba Rahandusministeeriumisse. Sealt saime teada, et tegemist on Keskkonnaministeeriumi haldusalas oleva temaatikaga. Keskkonnaministeeriumi andmete kohaselt on projektide ettevalmistamise rahastamine näiteks LIFE programmi projektidele andnud eelnevalt häid tulemusi. Ühe suuremahulise projekti ettevalmistamise kulud jäävad peamiselt vahemikku 10% projekti kogusummast.

Keskkonnaministeeriumi seisukoht oli, et sellist rahastust roheleppe projektide ettevalmistamiseks oleks vaja rakendada ka teistes ministeeriumites. Eesmärgiks peaks olema roheleppega seotud toetuste maksimaalne kaasamine ja rakendamine. Paraku ei saa Keskkonnaministeeriumi keskkonnakorralduse osakonna nõunik LIFE programmi spetsialist Mihkel Krusbergi sõnul sekkuda teiste ministeeriumide haldusalasse ning vahendite eraldamiseks suuremastaabiliste projektide ettevalmistamise kulude katmiseks.

Haridusministeeriumi haldusalas olevate projektide ettevalmistuse toetused Euroopa Komisjoni poolt pakutavatele toetusmeetmete puhul on 5000 eurot. See toetus makstakse välja tagantjärele ning ainult edukate projektide puhul. Kui aga projekt juba positiivse rahastusotsuse saab, siis on partneritel võimalus kasutada projekti vahendeid koostöö- ja arenduskulude katmiseks, seega sellest toetusest ei ole tegelikult abi ettevalmistuskulude katmisel, mis on juba tehtud. Pealegi on eduka konkureerimise eelduseks eelkõige asjatundlikkus. Kahjuks ei ole huvitatud organisatsioonid ning väikeettevõtjad kompetentsed konkurentsivõimelise projekti koostamiseks. Niimoodi on tekkinud situatsioon, kus toetus on, aga seda kasutada ei saa.

Rahandusministeeriumi Euroopa Territoriaalse Koostöö Talituse juhataja [Margarita Golovko](https://www.rahandusministeerium.ee/et/contact-modal/453/nojs) ja peaspetsialist Hannes Nageli olid samuti seisukohal, et viiemiljonilist tugevat projekti 5000 euroga ette ei saa valmistada. Seemneraha kaasamise võimalus on eelnevalt olemas olnud ka Interreg suunal, aga hetkel pole selline toetus saadaval. Senise suhtluse käigus on selgunud, et Eestis ei ole hetkel veel kättesaadavad uue raamprogrammi tarvis loodud toetused taotlejatele suuremahuliste projektide ettevalmistamiseks. Lühidalt öeldes, siseriiklikud meetmed välisrahastuse kaasamiseks on välja arendamata, ometi on käivitunud Horizon Europe raamprogramm ning biomajanduse suunal on avatud juba esimesed toetusvõimalused tähtaegadega septembris ja oktoobris 2021. Selle pöördumise autorid on olukorras, kus välja toodud probleemi suunatakse ministeeriumide vahel edasi-tagasi ning üllatuslikult ei ole ministeeriumid informeeritud avanenud raamprogrammist ning võimalikest toetusmeetmetest.

Selline olukord, kus Eesti on Euroopa roheleppega liitunud, võtnud vastavaid kohustusi ja andnud lubadusi, rakendab regulatsioone ja suunab ettevõtjaid süsinikneutraalsuse poole, aga samas ei aita kaasa võimalusele roheleppe toetuste kasutamiseks, on vastuvõetamatu. Kui me tahame kuuluda ühtsesse Euroopasse ning saavutada roheleppe eesmärke, on hädavajalik, et riik läbi oma haldusala vastutajate pakub igakülgset (sh. ka rahalist) toetust mastaapsete projektide ettevalmistamisel biomajanduse arendamiseks. Rahvusvahelisel areenil ollakse seisukohal, et kui on tegemist riikliku arenguprioriteediga ja Euroopa Liidu arenguprioriteediga, siis riik ka finantseerib nende projektide ettevalmistamist.

Ülaltoodust lähtuvalt palume erandkorras leida rahalised vahendid Euroopa roheleppe rakendamisega seotud projekti ettevalmistamiseks Civitta Eesti AS-le 15 840 euro ulatuses ja MTÜ Elukeskkonna ja Rahvastikuarengu Seltsile teostatud ja teostatavate tööde eest 5880 euro ulatuses. K**okku 21720 euro ulatuses.**

Hinnapakkumised on lisatud lisadena.

Vastamisel palume arvestada olukorraga, et tegemist on ajakriitilise vastusega, sest Horizon taotlused on võimalik esitada septembri keskpaigaks. Esimestesse voorudesse taotluste esitajatel on pigem eelis suure konkurentsi tingimustes. Peamine ajaline ressurss on meil kulunud ministeeriumitega suhtlemisele, kus üks saadab ühe ja teine teise juurde, et projektide kirjutamiseks rahaline ressurss leida. Selline seis on kestnud juba mitu kuud.

Parimate soovidega :

Elukeskkonna ja Rahvastikuarengu Selts

Elukeskkonna ja Rahvastikuarengu Seltsi juhatuse liige ja arendusjuht

Einar Eiland [einareiland@gmail.com](mailto:einareiland@gmail.com)

tel. 53785486

Eesti Teaduste Akadeemia

Eesti Teaduste Akadeemia liige ökoloogia alal

Jüri Martin [jmartin@euroakadeemia.ee](mailto:jmartin@euroakadeemia.ee)

tel 5031794

Turu-uuringute AS

Tegevjuht

Tõnis Stamberg [tonis@turu-uuringute.ee](mailto:tonis@turu-uuringute.ee)

Tel: +372 56 6000 49

Akadeemiline Ühistegevuse Selts

Akadeemilise Ühistegevuse Seltsi juhatuse liige

Jaan Leetsar, majandusteaduste doktor; [jaan.leetsar@emu.ee](mailto:jaan.leetsar@emu.ee)

tel. 56485511

Eesti Biogaasi Assotsatsioon

Ahto Oja [ahto.oja@biometaan.ee](mailto:ahto.oja@biometaan.ee)

Eesti Biogaasi Assotsatsiooni juhatuse esimees

tel. 5082990

Eesti Bioringluse Liit

Tegevjuht

Markko Mäll [markko@bioringlus.ee](mailto:markko@bioringlus.ee)

tel. 56485511

Lisad:

Projekti kirjeldus - lisa 1

Hinnapakkumine tööde läbiviimiseks - lisa 2

Civitta Eesti AS hinnapakkumine.

MTÜ Elukeskkonna ja Rahvastikuarengu Selts hinnapakkumine.